อาการมีไข้ มา 4 วันแล้วคะ พอทานยาแก้ไข้หมดฤทธิ์ยาก็มีไข้อีก ตอนนี้มีอาการปวดท้อง (เหมือนโรคกระเพาะ) ปวดกลางสะดือ กับเหนือสะดือ เวลาปวดต้องงอตัวคะ แล้วก็กดท้อง อาการก็จะเบาลง อาการมีไข้กับปวดท้อง เป็นพร้อมๆกันเลยคะ ตอนนี้ทานยาก็ดีขึ้นแต่ยังไม่หาย รบกวนคุณให้คำแนะนำหน่อยคะ 🙏
สวัสดีค่ะหากมีไข้นาน 4 วันแล้ว ร่วมกับปวดจนตัวงอ แนะนำให้ไปตรวจหาสาเหตุของไข้ที่โรงพยาบาลจะดีที่สุดค่ะ เนื่องจากอาการไข้ร่วมกับปวดท้องเกิดได้จากหลายสาเหตุค่ะ เช่น ไส้ติ่งอักเสบ ไข้เลือดออก ลำไส้อักเสบ ท่อน้ำดีอักเสบ ตับอ่อนอักเสบ เป็นต้น โดยเฉพาะหากรับประทานยาแล้วอาการบรรเทาลงแต่ไม่หายดีค่ะเนื่องจากเป็นไข้และปวดท้องหลายวันจำเป็นต้องได้รับการตรวจประเมิน และตรวจร่างกายอย่างละเอียดเพื่อหาสาเหตุของอาการค่ะ ส่วนการดูแลรักษาจะขึ้นกับสาเหตุที่เป็นค่ะ